Notat

|  |  |
| --- | --- |
| Til: | LOSAM |
| Kopi til: |  |
| Fra: | Direktør økonomi og eiendom, Frank Arntsen |
| Signatur: |  |

# Velferdsmidler 2012

Økonomi og eiendom har i 2012 valgt medarbeiderskap som et viktig utviklingsområde (jf virksomhetsplanen).

Det er satt i gang et større arbeid der alle ansatte innen Økonomi og eiendom er involvert. Programmet er tilpasset den enkelte avdeling/seksjon, men målet er at vi skal bli bedre sammen. Vi skal lære mer om oss selv, hvordan vi snakker sammen, hvordan vi kommuniserer med våre brukere/kunder og hvordan vi kan bli ennå bedre og få en artigere arbeidshverdag.

Som en avslutning på dette utviklingsprogrammet ønsker vi å lage en felles kick-off (inklusiv en felles middag) for hele økonomi og eiendom. Planleggingen er i full gang og foreløpig er opplegg «litt hemmelig», men stikkordene er:

*Stolthet, identitet, Samlende, Felles opplevelse, Overraskelser, Kjendiser, VIP treatment, God mat og drikke, Bli gjort stas på, Humor og underholdning, Premiering, Synliggjøring internt i avdelingen, Minne, Mektig, Bli sett av de andre i avdelingen, Musikk, Integrerende for hele avdelingen, Visuelt, Artig!!*

*"A night to remember"*

Velferdsmidler har tradisjonelt vært brukt til julebord i ulike format der tilbakemeldingene er svært varierende. Vi foreslår nå å bruke velferdsmidlene i 2012 (ca 200 kr pr medarbeider) til denne kick-off’en som avslutning på medarbeiderskapsprogrammet og som en start på et videre godt samarbeid.